Татарстан Республикасы Актаныш муниципаль районы бюджет мәктәпкәчә белем бирү учреждениясе “ Актаныш катнаш төрдәге 6нчы балалар бакчасы”

1 кечкнәләр төркемендә ата-аналар өчен күрсәтелгән йомгаклау шөгыле

Куян кызына кунакка

Төзеде: I кв. категорияле тәрбияче

Шайхутдинова Гүзәл Роберт кызы.

**Максат:** балаларның белемнәрен системалаштыру, камилләштерү.

**Тәрбия бурычы:** балаларда бер- берсенә карата уңай мөнәсәбәт, кунакчыллык, җәнлекләргә карата ярату, табигатькә карата соклану хисе тәрбияләү.

**Үстерү бурычы:** тәрбиче биргән сорауларга җавап бирүләренә ирешү.

**Белем бирү бурычы:** сорауларга 2-3 сүздән торган җөмлә белән җавап кайтара белергә , кыргый хайваннарга сыйфатлар ярдәмендә характеристика бирергә, бер, күп төшечәсен аңлап сөйләмдә куллана белергә өйрәтү.

**Төп белем бирү өлкәсе:** Сөйләм теле.

**Интеграль белем бирү өлкәсе:** аралашу, социальләштерү, сынлы сәнгать, сәламәтлек, хезмәт, матур әдәбият.

**Методик алымнар һәм чаралар:** уен,табышмак, сораулар бирү, әңгәмә, сюрприз момент, мактау.

**Җиһазлау:**.

**Сүзлек өстендә эш:** Айболит, сыйфатлар: матур, көчле, йомшак, зур...

**Алдан үткәрелгән эш**: “Куян кызы” әкиятен уку, эчтәлеге буенча сөйләшү. Төчсләрне ныгыту д/у уйнау. Кыргый хайваннар турында сөйләшү.

**Эшчәнлек төзелеше:**

**1.Оештыру моменты:** Балалар, карагыз әле безгә кемнәр кунакка каилгәннәр. Әйдәгез исәнләшик.

Исәнме, кояш,

Исәнмесез, әниләр,

Исәнмесез, дусларым!

**2.Төп өлеш:**

* Балалар, бүген безне куян кызы кунакка чакырды. Сез куян кызын беләсезме? Куян кызына нәрсә булган әле ? (*аның аягы авырткан*). Ни өчен аягы авырткан? *(киез итекләрен киеп йөрмәгән*). Куян кызына кем ярдәм иткән? (*Айболит*). Ничек ярдәм иткән? (*аягына дару сылаган һәм бәйләп куйган*). Айболит куян кызына нәрсә дигән? (*башка кыш көне аяк киемеңне салып йөрмә).* Ә сез куян кызының кайда яшәгәнен беләсезме? (*урманда*). Балалар, кунакка буш кул бару яхшы булмас, куянкайга күчтәнәчкә нәрсә алып барыйк микән? (*кишер).*

Тәрбияче балаларга кишерләр алырга куша. Балалардан исемләп “Тимур, синдә ничә кишер?”- дип сорап чыга*.(Миндә бер кишер*). Кишерләрне кәрзингә салалар.

* Балалар, кәрзиндә ничә кишер булды? (*Күп)*.
* Урманга нәрсә белән барабыз*? (Балаларның җаваплары тыңлана, ат белән).* Атларга утурдык, на-а-а *(“Ат” артикуляцион гимнастикасы- тел шартлату)*

Без барабыз урманга,

Агачлар бик күп анда,

Җиләкләр һәм гөмбәләр

Бик күп булып үсәләр.

Килеп җиттек, атларны туктатабыз- тр-р-р-р.

Экранда урман күренеше. (1 слайд)

* Балалар, урманда ничек? (*матур, рәхәт*...). Монда нәрсәләр үсә? (*агачлар, чәчәкләр, гөмбәләр, җиләкләр.*..). Әйдәгез бездә агачлар булабыз.(*кулларны күтәреп басалар*), акырын гына җил исә. (*авызлар белән өреп җил чыгаралар*), яфраклар селкенә (*бармакларны селкетәләр*), җил көчәйде, бокалар селкенә башләды *(кулларны селкетәләр*), җил тагын да көчәйде:

Җил исә исә, исә.

Агачларны селкетә.

Җил тына, тына, тына,

Агачлар үсә, үсә.

* Балалар, куян кызы безне кунакка чакырды, ә үзе күренми, әллә безнең белән шаярып качып утыра микән? Әйдәгез без дә куяннан качабыз. (*балалар чүгәләп утыралар, качалар*).

*Тәрбияче шул арада куян уенчыгын ала..*

Куян: Балалар, сез кайда?

Балалар: Монда! (*сикереп торып басалар*).

Куян: Балалар, сезгә минем урманда ошыймы? Ә минем дусларым белән танышысыгыз киләме?

Тәрбияче: Мин, балалар, куянның дусларын беләм, әйдәгез мин табышмак әйтәм, сез җавабын табып карагыз.

Ул үзе кечкенә генә,

Ләкин берәүдән дә курыкмый,

Чөнки аның энәләре бар.

( Керпе) (2 слаид)

Аның койрыгы матур.

Ул агачтан, агачка сикереп йөри.

Чикләвекләр ярата.

( Тиен) (3 слаид)

Тәрбияче балаларның игътибарын экранга юнәлтә.

* Балалар, бу нәрсә? (*төлке*). Төлке нинди? (*матур, йомшак, хәйләкәр*...).

(4 слайд)

* Бу нәрсә? (*бүре*). Бүре нинди? (*усал, матур, йомшак.*..). Бүре нәрсәгә ошаган? (*эткә ошаган*). (5 слайд)
* Бу нәрсә? (аю). Аю нинди? (зур, матур, көчле...). Аю нәрсә ашый?

(6 слайд)

* Балалар, куянкай безгә бер бик матур уен алып килгән, ул “Күбәләкне үз чәчәгә утырт” дип атла. Уйныйбызмы?

Уен: “Күбәләкне үз чәчәгенә утырт”

Тәрбияче: Куянкай без бит сиңа күчтәнәч алып килдек.

Куян: Рәхмәт ,балалар, минем кишер яратканын кайдан белдегез?

Тәрбияче: Балалар, куян тагын нәрсә ярата әле ул? (Үлән). Ә үлән бармы әле? (юк). Әйдәгез куянга үлән ясап бирәбез.

*Альбом битенә үлән ясау.*

Куян балаларга: “Рәхмәт”- әйтә. “Ап-ак куян утыра” җырлы -уен уйнау. Куян белән саубуллашу. Атларга утырып өйгә кайту.